text: Fejl i el-systemet skyld i brand i politibil
  06 januar 2016 kl. 14.43
  Natten til mandag udbrændte en politibil i Vejen. Tekniske undersøgelser viser nu, at branden skyldes en fejl i el-systemet.   
  Bilen stod parkeret på Torvet i Vejen ved politistationen, og antændte ved 2-tiden om natten.
  Tekniske undersøgelser viser, at branden opstod som følge af en fejl i el-installationerne.
  I sidste uge brændte en af vores biler på stationen i Vejen. Tekniske undersøgelser har vist, at det skyldtes en fejl i elsystemet #politidk
  
  